STEC เซ็นสัญญาสร้างโครงสร้างทางวิ่งเดี่ยวรถไฟฟ้าสีชมพู-เหลือง รับเงิน 7.83 พันลบ.
STEC เซ็นสัญญาก่อสร้างโครงสร้างทางวิ่งเดี่ยวรถไฟฟ้าสายสีชมพู (ช่วงแคราย-มีนบุรี)-เหลือง (ช่วงลาดพร้าว-สำโรง) มูลค่า 7.83 พันลบ.
5 มี.ค. 2561

บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หรือ STEC ระบุว่า เมื่อวันที่ 23 ก.พ.61 บริษัทได้ลงนามสัญญาก่อสร้างโครงสร้างทางวิ่งเดี่ยว สำหรับโครงการรถไฟฟ้าสายสีชมพู ช่วงแคราย-มีนบุรี และโครงการรถไฟฟ้าสายสีเหลือง ช่วงลาดพร้าว-สำโรง
โดยลักษณะงานเป็นงานออกแบบและก่อสร้างโครงสร้างทางวิ่งเดี่ยว และงานส่วนประกอบ มีระยะเวลาก่อสร้าง 3 ปี 3 เดือน โดยมีมูลค่างานรวม 7.83 พันล้านบาท (รวมภาษีมูลค่าเพิ่ม) แบ่งเป็นงานโครงการรถไฟฟ้าสายสีชมพู มูลค่า 4.21 พันล้านบาท โดยบริษัท นอร์ทเทิร์นบางกอกโมโนเรล จำกัด เป็นผู้ว่าจ้าง และรถไฟฟ้าสายสีเหลือง มูลค่า 3.62 พันล้านบาท มีบริษัท อีสเทิร์นบางกอกโมโนเรล จำกัด เป็นผู้ว่าจ้าง